სევასტი კირიაზი

სევასტი კირიაზი ( ან Sevasti Qiriazi-Dako; სევასტი ქირიაზი-დაკო ; 1871 — 1949 ) — ალბანელი პატრიოტი და განმანათლებელი.Woman’s Board of Missions Annual Report 1895, 7

 ბიოგრაფია 
დაიბადა 1871 წელს ოსმალეთის იმპერიის ქალაქ მანასტირში, ამჟამად მაკედონიის რესპუბლიკის  ქალაქ ბიტოლაში, კირიაზების ოჯახში, მას ჰყავდა ორი ძმა და ერთი და."Përmbledhje Historike 1891-1931". Foleja Kombëtare: Broshurë komemorative botuar me rastin e dyzetvjetorit të Institutit Kyrias 1891–1931. Tirana: Gutenberg: 83–85. 1931.  შემდგომში სევასტის ოჯახის წევრები ლბანეთის ეროვნული მოძრაობის  პერიოდის პედაგოგები, გამომცემლები და საზოგადო მოღვაწეები გახდნენ.

ალბანელმა მწერალმა და პუბლიცისტმა ნაიმ ფრაშერიმ  სევასტის  შესთავაზა  სწავლა კონსტანტინოპოლის რობერტის სახელობის  კოლეჯში, რათა შემდგომში მონაწილეობა მიეღო  ალბანელი ქალების განათლებასა და აღზრდაში. იგი გახდა პირველი ალბანელი ქალი, რომელიც სწავლობდა ამერიკულ პროტესტანტულ კოლეჯში. სწავლა დაამთავრა 1891 წლის ივნისში. შემდეგ გაემგზავრა  ქალაქ კორჩაში, სადაც  1891 წლის 15 ოქტომბერს  გახსნა პირველი ალბანური სკოლა, მას ეხმარებოდნენ ძმა გერასიმე და და პარასკევი.  სევასტი  კირიაზი მონაწილეობდა მანასტირის კონგრესში ( ), სადაც განიხილებოდა ალბანური ანბანის სტანდარტიზაციის საკითხები. არსებობს მოსაზრება, რომ სევასტი   მონაწილეობას ღებულობდა  დაწყებითი სკოლის გრამატიკის სახელმძღვანელოების მომზადებასა და გამოცემაში, გამოაქვეყნა გრამატიკა დაწყებითი სკოლებისთვის (მონასტირი, 1912 წ.) რედაქტირებას უკეთებდა ისტორიის სახელმძღვანელოს. ეს სკოლა პირველი მსოფლიო ომის შემდეგ დიდი ხნის შემდეგ იყო ცნობილი კირიაზების ოჯახის სახელით.Sevasti D. Kyrias to Mrs. H. D. Hume, 29 August 1896, ABCFM 9.5.1, Woman’s Board of Missions 1873–1947, Supplementary Papers and CorrespondenceKyrias, Paraskevi D. (1913). The School for Girls, Kortcha Albania. Chicago: Woman's Board of Missions of the Interior.

პირველი მსოფლიო ომის დაწყებისთანავე კირიაზი მეუღლესთან, ჟურნალისტთან, მწერალთან და პოლიტიკოსთან, კრისტო დაკოსთან და დასთან ერთად გადავიდა რუმინეთში და იქიდან ემიგრაციაში წავიდა შეერთებულ შტატებში . აქ პარასკევი მუშაობდა გაზეთში, კრისტო დაკომ კი პირველი ალბანური სკოლები გახსნა ამერიკის შეერთებულ შტატებში.   სევასტიმ შეერთებულ შტატებში თანამშრომლობა დაიწყო ჟურნალ Morning Star-თან.

1920-იანი წლების დასაწყისში, მთელი ოჯახი დაბრუნდა ალბანეთში, სადაც სევასტი გახდა ტირანაში, ქალთა ინსტიტუტის «Kyrias»-ის ერთ-ერთი დამფუძნებელი და დირექტორი.  ასევე ქალაქ კამეზში   სკოლა Kamëz-ის დამაარსებელი და ხელმძღვანელი  (მეუღლესთან და დასთან ერთად. ). მეორე მსოფლიო ომის დროს, მათი ანტიფაშისტური შეხედულებების გამო, სევასტი და პარასკევი დაატყვევეს და მოათავსეს ბანიცას საკონცენტრაციო ბანაკში ბელგრადის მახლობლად, ომის დასრულების შემდეგ ისინი გაათავისუფლეს. დები დაბრუნდნენ ტირანაში. კრისტო დაკოს ალბანეთის მეფე ზოგუსთან კავშირების გამო, ის და მისი ოჯახი, ვაჟების და რძლის ჩათვლით, რეპრესიებს დაექვემდებარა და დააპატიმრეს. მისი შვილის გარდაცვალების შემდეგ გადატანილი განცდების და ინსულტის შემდეგ, სევასტი კირიაზი გარდაიცვალა 1949 წლის 30 აგვისტოს ტირანაში.Twenty-Third Annual Report of the New Haven Branch of the Woman’s Board of Missions (1894), 64–65Kyrias, Sevasti (October 1896). "Albanian Girls' School Report". The Star in the East. Bible Lands or Turkish Missions' Aid Society (56): 3.

 ხსოვნა 

 დები კირიაზები ითვლებიან "ალბანური საგანმანათლებლო სისტემის დედებად".  არაერთი საგანმანათლებლო დაწესებულება ალბანურ რაიონებში ატარებს მათ სახელებს, კერძოდ, სკოლა ქალაქ კორჩაში . Shkolla 9-vjeçare "Sevasti Qiriazi" (Korçë)  
 ალბანელ ამერიკელ ქალთა ორგანიზაცია ნიუ-იორკში დები კირიაზების სახელს ატარებს.

 იხილეთ აგრეთვე 

კირიაზების ოჯახი 
პარასკევი კირიაზი

 სქოლიო 

კატეგორია:დაბადებული 1871
კატეგორია:გარდაცვლილი 30 აგვისტო
კატეგორია:გარდაცვლილი 1949
კატეგორია:ალბანელი განმანათლებლები